
Par atklāta konkursa “Frontālā iekrāvēja iegāde”  (identifikācijas Nr. RIX 2024/107) nolikuma prasībām

2024. gada 6.februārī  tika saņemti jautājumi no ieinteresētajiem piegādātājiem par VAS “STARPTAUTISKĀ LIDOSTA “RĪGA”” (turpmāk – Pasūtītājs) rīkotā atklāta konkursa „Frontālā iekrāvēja iegāde” (identifikācijas Nr. RIX 2024/107) (turpmāk – Konkurss) nolikuma prasībām. Pasūtītājs ir izskatījis jautājumus un apstiprinājis šādas atbildes:
 
 1.Jautājums (citēts):
vai frontālajam iekrāvējam ir nepieciešams tikai ar sniega lāpstu vai arī kauss ir nepieciešams?
Atbilde:  
Saskaņā ar Tehniskās specifikācijas 9.punktu Papildaprīkojums, ir nepieciešama tikai U veida sniega lāpsta un dubļusargi. Kauss nav nepieciešams.
 
2.Jautājums (citēts):
Līguma projekta 3.7.punktā lūdzam saīsināt preces pieņemšanas termiņu līdz 2 (divām) darba dienām, kas ir samērīgi, kā arī papildināt punktu ar sekojošo teikumu: Pilna atbildība par preci un visi riski, kas saistīti ar preci, pāriet uz Pasūtītāju ar preces faktiskās pieņemšanas dienu, t.i. dienā, kad prece ir atvesta Pasūtītāja teritorijā.
 
Atbilde:  
Līguma projekta 3.7.punkts netiks grozīts. Līguma 3.7.punktā ir norādīts maksimālais termiņš, kurā Pasūtītājs ir tiesīgs veikt Preces atbilstības pārbaudi.
Vēršam Jūsu uzmanību, ka līguma projektā 2.10.punktā ir norādīts: Visus riskus par Preci līdz Preces piegādes un nodošanas Pasūtītājam brīdim uzņemas Piegādātājs.
 
3.Jautājums (citēts):
Līguma projekta 3.12.punktā lūdzam izskaidrot, ko nozīmē "Ja Pasūtītājs, pieņemot Apmācību, konstatē Apmācību kvalitātes trūkumus, neatbilstību Līguma noteikumiem un/vai Tehniskajai specifikācijai", un kādā veidā šie trūkumi tiks noteikti, kā arī lūdzam izskaidrot, kas notiks gadījumā, ja tiks konstatēts, ka apmācība nav tikusi veikta līdz galam, piemēram, darbiniekiem palika jautājumi. Vai tas nozīmē, ka atbilstoši 3.12.punkta redakcijai Izpildītājam būs jāveic atkārtota apmācība?
 
Atbilde:  
Piegādātājam jāveic apmācība saskaņā ar Tehnisko specifikāciju un Līguma noteikumiem. Piegādātājam, novadot apmācību, jānodrošina, ka Pasūtītāja darbinieki iegūst sertifikātu un apmācības laikā saņem atbildes uz visiem frontālā iekrāvēja vadītāju un mehāniķu uzdotajiem jautājumiem par piegādāto frontālo iekrāvēju. Apmācība tiks uzskatīta par nekvalitatīvu, piemēram, ja netiks saņemtas atbildes uz visiem Pasūtītāja darbinieku uzdotajiem jautājumiem. Gadījumā, ja apmācības tiks noorganizētas nekvalitatīvi, tad Piegādātājam būs jāorganizē atkārotas apmācības līgumā noteiktajā kārtībā.
 
4.Jautājums (citēts):
Līguma projekta 4.8.punktā lūdzam papildināt ar sekojošo teikumu: Piegādātājam ir tiesības izvēlēties starp garantijas pagarināšanu precei vai preces apmaiņu.
 
Atbilde:  
Līguma projekta 4.8.punkts netiks grozīts. Līguma 4.8.punkta ir noteiktas Pasūtītāja tiesības pieprasīt pagarināt Līguma 4.1.punktā noteikto garantijas termiņu par periodu, kurā Prece netika lietota, vai Pušu saskaņotā termiņā nomainīt Preci pret jaunu, nelietotu, Tehniskajai specifikācijai atbilstošu Preci.
 
5.Jautājums (citēts):
Līguma projekta 5.2.punktā lūdzam nomainīt pusi pret Pasūtītāju, nosakot, ka Pasūtītājam ir jāmaksā līgumsods par maksājuma termiņa nokavējumu, pretējā gadījumā tas ir attiecināms arī uz Piegādātāju, bet prasīt līgumsodu par laicīgi nesamaksātu līgumsodu nav samērīgi.
 
Atbilde:  
Līguma projekta 5.2.punkts netiks grozīts. Tas ir attiecināms arī uz Piegādātāju, piemērām, līguma projekta 4.4.punkta gadījumā.
 
6.Jautājums (citēts):
Līguma projekta 5.4.punktu lūdzam izteikt sekojošā redakcijā: Ja Piegādātājs nepamatoti kavē Līguma 4.3. punktā noteiktos vai pušu saskaņotus bojājumu novēršanas un/vai rezerves daļu piegādes termiņus ilgāk par 2 kalendārām nedēļām, Piegādātājam  ir pienākums samaksāt Pasūtītājam līgumsodu 0.2% (nulle, komats, divi procenti) apmērā no neizpildītā remonta vai nepiegādāto rezerves daļu summas par katru nokavēto darbdienu, bet ne vairāk kā 10% (desmit procenti) no remonta vai rezerves daļu summas.
 
Atbilde:  
Līguma projekta 5.4.punkts netiks grozīts.
 
7.Jautājums (citēts):
Lūdzam izslēgt 5.5.punktu, jo tas nav samērīgs. Līguma 4.8.punkta redakcija nenosaka, ka Piegādātājam obligāti ir jāmaina prece, tas var arī pagarināt garantijas termiņu, līdz ar to nav pamata noteikt līgumsodu par tāda pienākuma neizpildīšanu, kas nav izpildāms obligāti. Turklāt, ja Piegādātājs nepagarinās garantiju, jums ir tiesības veikt remontu citur, piedzenot no Piegādātāja visus izdevumus.
 
Atbilde:  
Līguma projekta 5.5.punkts netiks grozīts. Pasūtītāja mērķis līguma ietvaros iegādāties preci, ko tas varēs lietot. Piegādātājam jāuzņemas atbildība, ka līguma ietvaros tiks piegādāta prece, kas derīga lietošanai bez dīkstāvēm.
 
 
8.Jautājums (citēts):
Sakarā ar Līguma 5.12.punktu lūdzam izskaidrot, vai šis līgumsods tiks piemērots arī gadījumā, ja saslimušā darbinieka vietā pie jums atbrauks cits darbinieks, piemēram, remonta veikšanai.
 
Atbilde:  
Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste ir atrunāta līguma projekta 11.punktā. Gadījumā, ja tiek piemērota šajā punktā noteiktā kārtība, līgumsods netiek piemērots.
 
 
9.Jautājums (citēts):
Lūdzam izslēgt 13.3.2.punktu, jo tas dod jums pārāk plašas iespējas izbeigt līgumu, ievērojot to, ka līguma izbeigšanas gadījumā Piegādātājam būs jāmaksā sods 10 % no Līguma summas.  Šo punktu var piemērot arī gadījumā, ja Piegādātājs, piemēram, laicīgi nepaziņo par rekvizītu maiņu u.c.
 
Atbilde:  
Līguma projekta 13.3.2.punkts netiks izslēgts. Pasūtītāja mērķis līguma ietvaros ir iegādāties preci, nevis izbeigt līgumu rekvizītu maiņas nepaziņošanas dēļ, pie tam līguma 13.3.2.punkts paredz piegādātājam iespēju novērst konstatēto pārkāpumu līgumā noteiktajā kārtībā.
 
10.Jautājums (citēts):
Līguma projekta 13.6.punktu lūdzam izteikt sekojošā redakcijā: Līguma 13.3.1.-13.3.3. punktā noteiktajos gadījumos Piegādātājs samaksā Pasūtītājam līgumsodu 10% (desmit procenti) apmērā no Līguma kopējās līgumcenas, ar ko pilnībā tiek dzēsti visi Pasūtītāja zaudējumi un izdevumi sakarā ar Līguma neizpildi un pirmstermiņa izbeigšanu.
 
Atbilde:  
Līguma projekta 13.6.punkts netiks grozīts.


Ar cieņu,
Iepirkuma komisijas priekšsēdētājs

	Lidlauka tehniskais vadītājs

	Ingus Krūmiņš





Julija Āboltiņa, 
j.aboltina@riga-airport.com

